Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 474

3. Gépírás 3.1. A tízujjas vakírás megalapozására a helyes írástechnika kialakítása — Az írógép működési elvének, használatának bemutatása a használati útmutató alapján. — Számítógépes gépírásoktató program esetén a számítógép és program működési elvének, használatának bemutatása a használati útmutató alapján. — A helyes test-, kéz- és kartartás felvétele szemléltetés alapján. — Ujjtorna az ujjak mozgáskoordinációjának fejlesztésére bemutatással. — A közbillentyű és az alapsor használatának beidegződése ütemes írással. — Az alapsorról kiinduló betűkapcsolatok írása — a homogén gátlás pszichológiai elvének érvényesítésével — mozdulatgyakorlatokkal, ütemes írással. — A váltóbillentyű használata helyes mozgáskoordinációval szabályszerűen. — Számok írása az alapsorhoz kapcsolódó szabályos írástechnika kialakításával. — A gépelt jelek adott időszakban érvényes műszaki irányelveinek alkalmazása az írásjelek használatakor. 3.2. Az írástechnika fejlesztése a másolási készség megalapozására és megszilárdítására — Szócsoportok, sorok, mondatok és összefüggő szövegek másolása sortartással, ütemes írással. 2000/84. szám — Áttérés speciális gyakorlatok másolásával az önálló írássebesség kialakítására, illetve az önálló soralakításra a szövegszerkesztővel történő szövegbevitel megalapozásához. 3.3. Az írássebesség fejlesztése — A betűbillentyűk kezelésének megszilárdítása ujjtechnikai és mozdulatgyakorlatokkal, az időtartam percenkénti növelése szerinti sebességfokozó gyakorlással. — Az írássebesség fokozása az időtartam percenkénti növelésével, a percenkénti minimum 170 leütés teljesítésének elérése érdekében. 3.4. Az egyszerű ügyirat és levél formaalakításakor a műszaki irányelvek alkalmazása — A margóbeállítás változtatásával önálló soralakítás fejlesztése a szövegszerkesztővel történő adatbevitel megalapozására. — Írógépbetűs vagy nyomtatott szövegek, illetve kézírásos szövegek másolása önálló soralakítással a formaalakítás megalapozására. — A kiemelési módok alkalmazása minták alapján, gépeléssel párhuzamosan kiemelések meghatározása, a tartalmi szempontok alapján, értelemszerűen. — A gépelt levél adott időszakban érvényes műszaki irányelveinek alkalmazása az egyszerű ügyiratok, valamint hivatalos levél folyamatos szövegből történő formába öntésekor. 3.5. Idegen nyelvű szövegek, levelek másolása

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes